Han Kang

**Han Kang** (; * 27. November 1970 in Gwangju, Provinz Süd-Jeolla, Süüdkorea) is en süüdkoreaansch Schrieversche. In dat Johr 2024 kreeg se den Nobelpries för Literatur.

## Leven un Warken
Han Kang is de Dochter vun den Schriever Han Seung-won (Han Sŭngwon) un wurr 1970 in Gwangju boren, is aber af hör elft Levensjohr in Seoul upwussen. Se hett an de Yonsei University in Seoul Koreaansch Literatur studeert un dor 1993 gradueert. Se hett tonächst Gedichte schreven, de in de Tietschrift „Literatur und Gesellschaft“ (*Munhak-kwa sahoe*) herutkeemen, bekannt wurr se kört dorup as Prosaschrieverin.

1994 wunn Han mit de Körtgeschichte *Rotes Segel* ( *Bulgeun Dat*) den Literaturpries vun dat Blatt Seoul Shinmun. In de Johren nah 1994 hett se immer wieder literarische Werke herutbrocht, de hör latere Loopbahn stark präägt hemm. Mit hör eerst Körtgeschichtensammlung *Liebe in Yŏsu* 1995 hett se sück as upstrevend Schhrieverin in de südkoreaansch Literaturszene fastsett. Fief Johr later folg hör nächste Sammlung *Die Früchte meiner Frau*, in de se hör symbolhafte un poetische Vertellenswies wieder entwickeln dee. Disse fröh Warken wiesen all de Themen vun Transformatschoon un Identität, de ok in hör latere internatschonal bekannt Warken as *Die Vegetarierin* en zentraal Rull spelen.

1999 wunn Han en Pries för den besten koreaanschen Roman, 2000 den „Pries för junge Künstler vun hüüd“ vun dat Ministerium för Kultur un Tourismus un sluutend 2005 den Yi-Sang-Literaturpries.

Buterdem arbeit Han as Journalistin för de Tietschriften „Wasser der tiefen Quelle“, „Journal der Publikationen“ un „Quelle“. Hör Roman *[[Die Vegetarierin]]* wurr 2010 verfilmt un de Körtroman *Baby Buddha* deen as Grundlaag för den Film *Scar*. Van 2007 bit 2018 lehr Han Kreatives Schrieven an dat Seoul Institute of the Arts, sietdem is se free Schrieverin.

2016 kreeg Han tosommen mit hör Översetterin Deborah Smith för hör 2015 in’t Engelsche översett Debütroman  *The Vegetarian* ut dat Johr 2007 den mit 50.000 Pund Sterling doteerten Man Booker International Prize. De Roman stellt de südkoreaansch Huusfru Hausfrau Yeong-hye in den Middelpunkt, de en Dag besluuten deiht, sück blots noch vegetarisch to nehren un all Produkte vun Deerten ut hör Huushollen entfernt. Hör passive Rebellion nimmt immer groteskere Utmaaten an, as se anfangt sück in de Apenlichkeit nakend to maaken un vun en Levens as Plant dröömt, wat up Unverständnis un Gegenwehr vun hör Familie stött. 2009 wurr dat Wark vun Im U-seong verfilmt. De Roman keem in’n August 2016 ünner den Titel *Die Vegetarierin* ok up Düütsch herut. Die Protagonistin gilt als erste Frau in der Byronic-Hero-Rolle.

2014 wurr in hör Heimat de Roman *Der Junge kommt* ( *Sonyŏn i onda*) herutbrocht, in den Han sück thematisch de gewaltsam Daalslahn vun den Gwangju-Upstand (1980) annimmt. En düütsch Översetten vun dat Book keem 2017 ünner den Titel *Menschenwerk* herut.

2018 schreev Han en Bidrag för dat Kunstprojekt *[[Future Library]]* vun de schottisch Künstlerin Katie Paterson. Dat sall 2114 in en 100 Texte umfaaten Anthologie herutbrocht wurr. Bit dorhen wurrd dat Manuskript nich herutbrocht un nich leest wurrn in de Deichmanske bibliotek in Oslo verwohrt. Han hör Bidrag drocht den Titel *Dear Son, My Beloved*.

2024 wurr Han mit den Literaturnobelpries uttekent. De Jury hett den Preis mit “*for her intense poetic prose that confronts historical traumas and exposes the fragility of human life*” (för hör intensive Prosa, de sück historschen Traumata stellt un de Zerbrechlichkeit vun dat minschlich Leeven upwiest). begrünnd. Dormit wurr eerstmals en Literaturnobelpries nah Süüdkorea vergeven.

## Böker
### Koreaansch
*  *Liebe in Yŏsu*, Munhak-kwa chisŏngsa (1995), ISBN 89-320-0750-0
*  *Schwarzer Hirsch*, Munhakdongne (1998), ISBN 89-8281-133-8 
*  *Die Früchte meiner Frau*, Ch'angbi (2000), ISBN 89-364-3657-0
*  *Deine kalte Hand*, Munhak-kwa chisŏngsa (2002), ISBN 978-89-320-1304-6
*  *Die Geschichte der purpurnen Blume*, Yŏllimwŏn (2003), ISBN 89-7063-333-2
*  *Das sanft gesungene Lied*, Pich'ae (2007), ISBN 978-89-92036-27-6
*  *Die Vegetarierin*, Ch'angbi (2007), ISBN 978-89-364-3359-8
*  *Liebe und das was Liebe umfasst*, Yŏllimwŏn (2009), ISBN 978-89-7063-369-5
*  *Zeit für Griechisch*, Munhakdongne (2011), ISBN 978-89-546-1651-5
*  *Ewiges gelbes Muster*, Munhak-kwa chisŏngsa (2012), ISBN 978-89-320-2353-3
*  *Genesende Menschheit*, Asia (2013), ISBN 978-89-94006-82-6
*  *Den Abend in die Schublade gelegt*, Munhak-kwa chisŏngsa (2013), ISBN 978-89-320-2463-9
*  *Der Junge kommt*, Changbi (2014), ISBN 978-89-364-3412-0
*  *Weiß* (2016), ISBN 978-89-546-5113-4

#### Billerböker (Text)
*  *Mein Name ist Sonnenblume*, Munhakdogne (2002), ISBN 978-89-8281-479-2
*  *Die kleine Donnerfee und die kleine Blitzfee*, Munhakdogne Ŏrini (2007), ISBN 978-89-546-0279-2
*  *Die Tränenkiste* (2008), ISBN 978-89-546-0581-6

### Översetten in’t Düütsche
* *Die Früchte meiner Frau*. In: Sylvia Bräsel, Lie Kwang-Sook (Hrsg.): *Koreanische Erzählungen*. Dtv, München 2005, ISBN 3-423-13381-3.
* *[[Die Vegetarierin]]*. Roman. Översetten vun Ki-Hyang Lee. Aufbau Verlag, Berlin 2016, ISBN 978-3-351-03653-9.
* *[[Menschenwerk]]*. Roman. Översetten vun Ki-Hyang Lee. Aufbau, Berlin 2017, ISBN 978-3-351-03683-6.
* *Deine kalten Hände*. Roman. Översetten vun Kyong-Hae Flügel. Aufbau, Berlin 2019, ISBN 978-3-351-03762-8.
* *Weiß*. Översetten vun Ki-Hyang Lee. Aufbau, Berlin 2020, ISBN 978-3-351-03722-2.
* *Griechischstunden*. Översetten vun Ki-Hyang Lee. Aufbau, Berlin 2024, ISBN 978-3-351-03792-5.

## Utteknungen
* 1995: Hankook Ilbo Pries för hervörragende Romanschriftsteller
* 1999: Koreaansch Roman-Pries
* 2000: Pries för junge Künstler vun hüüd vun dat Ministerium för Kultur un Tourismus
* 2005: Yi-Sang-Literaturpries
* 2010: Tongni-Literaturpries
* 2016: Man Booker International Prize för *The Vegetarian*
* 2017: Premio Malaparte
* 2023: Prix Médicis étranger för *Impossibles adieux* (tosommen mit *Misericordia* von Lídia Jorge)
* 2024: Ho-Am-Pries
* 2024: Nobelpries för Literatur

## Weblinks

* Offizieller Webupträe (koreaansch, engelsch)
* DNB-Katalog

## Enkeld Nahwiesen